
Parlamentul României

Camera Deputaţilor

Comisia pentru muncă şi protecţie socială
	Bucureşti,
	2 septembrie 2026

	Nr.
	7c-9/153


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind completarea art.18 din Legea nr.108/1999 pentru înfiinţarea şi organizarea Inspecţiei Muncii, trimis Comisiei pentru muncă şi protecţie socială pentru dezbatere pe fond, în procedură de urgenţă, cu adresa 
nr. PLx 81/2026 din 23 februarie 2026.

PREŞEDINTE,

ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	2 septembrie 2026

	Nr.
	7c-9/153


R A P O R T

asupra proiectului de Lege privind completarea art.18 din Legea nr.108/1999 pentru înfiinţarea şi organizarea Inspecţiei Muncii
În temeiul art.95 şi 118 alin.(1) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 81/2026 din 23 februarie 2026, cu dezbaterea pe fond, în procedură de urgenţă, a proiectului de Lege privind completarea art.18 din Legea nr.108/1999 pentru înfiinţarea şi organizarea Inspecţiei Muncii.
Proiectul de lege are ca obiect de reglementare completarea Legii nr.108/1999, în sensul instituirii unei excepţii de la prevederile art.18 lit.c), astfel încât, în cazul în care sunt sesizate fapte de hărţuire la locul de muncă, inspectorii de muncă să nu aibă obligaţia de a păstra confidenţialitatea asupra identităţii persoanei care a formulat sesizarea, în cazul existenţei acordului prealabil al acesteia, în scopul realizării verificărilor necesare constatării situaţiei existente la locul de muncă al persoanei care semnalează că este victima unor asemenea fapte.
La întocmirea prezentului raport, comisia a avut în vedere:

· avizul favorabil al Consiliului Legislativ (nr.1020/10.12.2025)

· avizul favorabil al Consiliului Economic şi Social (nr.5450/18.09.2025)

· avizul favorabil al Comisiei juridice, de disciplină şi imunităţi;
· avizul favorabil al Comisiei pentru administraţie publică şi amenajarea teritoriului (nr.7c-7/118/9.03.2026)

· avizul favorabil al Comisiei pentru drepturile omului, culte şi problemele minorităţilor naţionale (nr.7c-6/94/3.03.2026)

· avizul favorabil al Comisiei pentru egalitatea de şanse pentru femei şi bărbaţi (nr.7c-19/67/04.03.2026).

La dezbaterile care au avut loc în şedinţa comisiei din data de 6 iulie 2026 a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, doamna Silvia Monica Dinică, Secretar de Stat în cadrul Ministerului Muncii, Familiei, Tineretului și Solidarității Sociale.
La lucrări au participat deputaţii, fizic sau online, conform listei de prezență.
Raportul a fost adoptat cu unanimitate de voturi.

Proiectul de lege a fost adoptat de Senat, în calitate de primă Cameră sesizată, în şedinţa din 16 februarie 2026.
Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare.
În raport cu obiectul şi conţinutul său, proiectul de lege face parte din categoria legilor organice.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun adoptarea proiectului de lege în forma adoptată de Senat.

PREŞEDINTE,



SECRETAR,

Adrian Solomon 


Marius-Constantin Budăi

Şef birou Lidia Vlădescu

Întocmit, 

Expert parlamentar Tudor Apetri

